Diari Oficial de la Generalitat Valenciana


Sumari del DOGV 6427, del 29-12-2010 (2010/14006)

ORDRE 16/2010, de 23 de desembre, del conseller de Governació, per la qual es convoquen subvencions per a les escoles de música dependents de corporacions locals o d'entitats privades sense ànim de lucre, per a l'exercici 2011.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6427

Data del DOGV
:   29-12-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/14404


Data del document
:   23-12-2010

Organisme emissor
:   Conselleria de Governació

Tipus de document
:   Ordre

Anàlisi jurídica

 Descriptors 

:   * ajuda pública

ORDRE 16/2010, de 23 de desembre, del conseller de Governació, per la qual es convoquen subvencions per a les escoles de música dependents de corporacions locals o d'entitats privades sense ànim de lucre, per a l'exercici 2011. [2010/14091]
L'article 48 de la Llei Orgànica 2/2006, de 3 de maig, d'Educació, estableix que els estudis de música que no conduïsquen a obtenir títols amb validesa acadèmica s'impartiran a les escoles que seran regulades per l'administració educativa.
La Generalitat cerca la cooperació institucional impulsant i emparant iniciatives públiques i privades. De la mateixa manera que en anys anteriors, la Generalitat convoca ajudes econòmiques tant per a l'ensenyament de la música de caràcter professional com per a aquella dirigida a aficionats, amb vista a complir així els objectius en matèria de música de promoure la cultura musical de la societat valenciana.
En virtut del Decret 115/2010, de 27 d'agost, del Consell, pel qual es modifica el Decret 100/2007, de 13 de juliol, que va aprovar el Reglament Orgànic i Funcional de la Conselleria de Governació, aquesta ostenta, entre altres, les competències en matèria d'escoles de música i escoles d'educands, bandes de música, societats musicals, a fi de promoure i defensar aquests signes representatius de la identitat del poble valencià, contribuint així a la simbiosi de la Comunitat Valenciana amb les seues tradicions musicals, garantint-ne el coneixement a les generacions futures.
Per tot això i fent ús de la facultat que em confereix l'art. 28.e) de la Llei de la Generalitat Valenciana 5/1983, de 30 de desembre, del Consell, i atenent al que disposa la Llei 38/2003, de 17 de novembre, General de Subvencions
ORDENE
Primer
Convocar la concessió de subvencions, dins dels límits pressupostaris que s'aproven per a la finalitat esmentada, destinades a les escoles de música que imparteixen ensenyaments que no condueixen a l'obtenció de títols amb validesa acadèmica o professional, inscrites en el Registre de Centres Docents de la Comunitat Valenciana, de titularitat de les corporacions locals i d'entitats privades sense ànim de lucre, per al finançament parcial de les despeses derivades de la contractació i de l'alta en la Seguretat Social del personal docent de les escoles de música, així com de despeses del personal no docent o d'altres despeses corrents de les escoles adés esmentades durant l'exercici 2011.
Segon
La present convocatòria de subvencions es realitza pel procediment de tramitació anticipada d'expedients de despesa, previst en l'Ordre de 26 de setembre de 1994, de la Conselleria d'Economia i Hisenda, i en l'article 56 del Reial Decret 887/2006 de 21 de juliol, pel qual s'aprova el Reglament de la Llei 38/2003, General de Subvencions.
El Projecte de Llei de Pressupostos de la Generalitat per a l'exercici 2011, conté la línia de subvenció T1576000 en el capítol IV, destinat a l'esmentada finalitat, per un import de 4.500.000,00 € euros. No obstant això, l'import global màxim de les subvencions quedarà condicionat a l'existència de crèdit adequat i suficient per a atendre-les en la Llei de Pressupostos de la Generalitat per a l'exercici 2011.
Una vegada aprovada i publicada l'esmentada llei de pressupostos, per Ordre de la Conselleria de Governació es farà pública la línia pressupostària concreta i l'import global màxim destinat a la concessió de les ajudes previstes en la present convocatòria.
L'esmentat import podrà ser incrementat com a conseqüència d'una generació, una ampliació o una incorporació de crèdit que no requerirà d'una nova convocatòria, de conformitat amb el que preveu l'article 58, apartat 2, lletra a), punt Quart del Reglament de la Llei General de Subvencions.
Tercer
La present convocatòria, de conformitat amb l'article 3.4 i el 7.4, del Decret 147/2007, de 7 de setembre, del Consell, pel qual regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques (DOCV núm. 5596, d'11 de setembre), està exempta de notificació a la Comissió Europea per no ser-li d'aplicació l'article 107, apartat 1 del TFUE en la mesura que no afecta els intercanvis comercials entre els estats membres.
Quart
De conformitat amb el Decret 198/2004, d'1 d'octubre, del Consell de la Generalitat, pel qual s'adequa la composició de la Comissió Delegada del Consell per a Assumptes Econòmics i se'n regula el funcionament, aquesta convocatòria no precisa del pronunciament de l'esmentada Comissió Delegada del Consell per a Assumptes Econòmics, ja que no té una especial incidència pressupostària i econòmica.
Cinquè
S'aproven les bases per les quals es regeix la present convocatòria, incloses com a annex I d'aquesta ordre, així com el model de sol·licitud, inclosa com a annex II i la resta d'annexos.
DISPOSICIONS FINALS
Primera
En tot allò no regulat en aquesta ordre, caldrà ajustar-se al que disposa la Llei de la Hisenda Pública de la Generalitat Valenciana, el text refós de la qual va ser aprovat per Decret Legislatiu de 26 de juny de 1991, i els preceptes bàsics de la Llei 38/2003 de 17 de novembre, General de Subvencions i del Reial Decret 887/2006, de 21 de juliol, pel qual s'aprova el Reglament de la Llei General de Subvencions.
Segona
La present ordre entrarà en vigor l'endemà de la publicació en el Diari Oficial de la Comunitat Valenciana.
Tercera
Aquesta ordre, que posa fi a la via administrativa, podrà ser recorreguda per les entitats locals mitjançant la interposició de recurs contenciós administratiu davant la Sala Contenciosa Administratiu del Tribunal Superior de Justícia de la Comunitat Valenciana, de conformitat amb el que estableixen els articles 10 i 46.6 de la Llei 29/1998 de 13 de juliol, Reguladora de la Jurisdicció Contenciosa Administrativa, en el termini de dos mesos a partir de l'endemà de la notificació, llevat que haguera mitjançat el requeriment a què fa referència l'article 44.1 de l'esmentada llei, i en aquest cas l'esmentat termini comptarà des de l'endemà d'aquell en què es reba la comunicació de l'acord exprés o s'entenga presumptament rebutjat.
Sense perjuí que qualsevol altre interessat puga interposar contra l'ordre recurs potestatiu de reposició en el termini d'un mes davant el conseller de Governació, d'acord amb el que disposen els articles 116 i 117, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/1999, de 13 de gener, o bé directament recurs contenciós administratiu en el termini de dos mesos a partir de l'endemà de la notificació, davant la Sala Contenciosa Administratiu del Tribunal Superior de Justícia de la Comunitat Valenciana, de conformitat amb el que disposen els articles 10 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
València, 23 de desembre de 2010
El conseller de Governació,
SERAFÍN CASTELLANO GÓMEZ
Annex I
Bases de la convocatòria pública per a la concessió de subvencions per a les escoles de música dependents de corporacions locals o d'entitats privades sense ànim de lucre, per a l'exercici 2011
Primera. Objecte de la subvenció
Les subvencions s'atorgaran a fi de contribuir parcialment a les despeses derivades de la contractació i alta en la Seguretat Social del personal docent de les escoles de música i, també, a despeses de personal no docent o d'altres despeses corrents de les escoles esmentades, durant l'exercici 2011.
Aquestes subvencions es concediran pel procediment de concurrència i prorrateig, d'acord amb l'article 22 de la Llei 38/2003, de 17 de novembre, General de Subvencions (BOE núm. 276, de 18 de novembre).
Segona. Beneficiaris
1. Podran sol·licitar les subvencions les corporacions locals i les entitats privades sense ànim de lucre, de la Comunitat Valenciana, que siguen titulars d'escoles de música, sempre que d'acord amb l'article 13 de la Llei 38/2003, de 17 de novembre, General de Subvencions, aquests centres complisquen els requisits següents:
a) Que en el moment de la finalització del termini de presentació de sol·licituds de la present convocatòria, figuren inscrits com a escoles de música en la secció específica del Registre de Centres Docents de la Comunitat, d'acord amb el que disposa l'article 27 de la Llei 2/1998, de 12 de maig, Valenciana de la Música, i l'article 9 de l'Ordre de 4 de gener de 1994, de la Conselleria d'Educació i Ciència, reguladora de les escoles de música, de dansa i de música i dansa (DOGV de 31 de gener de 1994).
b) Les escoles de música privades els titulars de les quals acrediten la seua condició d'entitat sense ànim de lucre.
c) Que havent sigut beneficiàries del mateix tipus d'ajudes en l'exercici anterior, hagen presentat la corresponent justificació.
d) Que hagen iniciat l'activitat abans del dia 3 de novembre de l'any 2010
e) Que disposen de personal docent contractat i d'alta en la Seguretat Social per al curs objecte d'aquesta convocatòria, abans del dia 3 de novembre de l'any 2010.
2. En cap cas podran obtenir la condició de beneficiaris d'aquestes subvencions les associacions incurses en les causes de prohibició previstes en els apartats 5 i 6 de l'article 4 de la Llei Orgànica 1/2002, de 22 de març, reguladora del Dret d'Associació.
Tampoc no podran obtenir la condició de beneficiari d'aquestes subvencions les associacions respecte de les quals s'haguera suspès el procediment administratiu d'inscripció per trobar-se indicis racionals d'il·licitud penal, en aplicació del que disposa l'article 30.4 de la Llei Orgànica 1/2002, fins que no recaiga una resolució judicial ferma en la virtut de la qual puga practicar-se la inscripció en el corresponent registre.
Tercera. Sol·licituds
1. Formalització: les sol·licituds les ha de formalitzar el titular del centre segons el model que s'acompanya com a annex II a la convocatòria, i aniran dirigides al conseller de Governació.
2. Lloc de presentació: les sol·licituds junt amb els annexos i la documentació, podran presentar-se en el registre d'entrada de la Conselleria de Governació (C/ Historiador Chabàs, núm. 2, 46758 València) i en les direccions territorials de la Conselleria de Governació d'Alacant (Rambla Méndez Núñez, 41, 03909 Alacant), de Castelló (C/ Major, 78, 12301-Castelló) i València (C/ Historiador Chabàs, núm. 2, 46723 València) o per qualsevol dels mitjans establits en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Justificant la data d'imposició de l'enviament a l'oficina de correus o presentació en el Registre i anunciant a la Conselleria de Governació la remissió de la sol·licitud, mitjançant fax al núm. 871 835 227 o correu electrònic gobernacion\_kceht@krh.hw, en el mateix dia, només als efectes organitzatius.
Així mateix, podrà realitzar-se la presentació telemàtica de les sol·licituds, i per a això s'accedirà al catàleg de Serveis Públics interactius de la Generalitat accessibles a través de se seleccionarà el servei corresponent. Per a poder accedir a aquest sistema telemàtic, el sol·licitant haurà de disposar de la signatura electrònica avançada, bé amb el certificat reconegut d'entitat (persones jurídiques), o bé amb el certificat reconegut per a ciutadans (persona física), ambdós emesos per l'Autoritat de Certificació de la Comunitat Valenciana. En el cas de presentar un certificat digital de persona física i que s'actue en representació d'una persona jurídica, s'haurà d'inscriure prèviament en el Registre de representacions de caràcter voluntari davant la Generalitat per a la realització de tràmits per via telemàtica. Si alguns dels documents a aportar junt amb la sol·licitud no poden ser presentats de forma telemàtica, se'n realitzarà l'entrega per registre d'entrada, en el termini més breu possible dins de l'establit en l'apartat 3 d'aquesta base.
3. Termini: el termini de presentació de les sol·licituds serà de 20 dies hàbils comptats des de l'endemà de la publicació de la present ordre en el Diari Oficial de la Comunitat Valenciana. Quan l'últim dia del termini siga inhàbil, s'entendrà prorrogat al primer dia hàbil següent. L'incompliment del termini esmentat determinarà l'exclusió de la convocatòria.
4. Documentació: les sol·licituds han d'anar acompanyades dels documents o certificacions, originals o fotocòpies degudament compulsades a què es fa referència en cada capítol del model de l'annex II, i hauran de desenvolupar els punts següents:
A) Documentació que han de presentar tots els sol·licitants:
A1. Certificació de l'acord del ple de la corporació o de l'acord de la comissió de govern, o declaració responsable del representant de l'entitat privada corresponent, en la qual s'incloga la sol·licitud de subvenció que es pretén obtenir, així com el compromís de la corporació local o entitat privada de complir les obligacions que es deriven de la recepció de la subvenció en el cas de resultar beneficiaris. A més, en el cas de centres de titularitat d'una corporació local en aquesta certificació ha de constar el compromís d'incloure una partida pressupostària destinada al manteniment de l'escola de música en els pressupostos de l'entitat local per a aquest exercici.
A2. Pressupost previst d'ingressos i despeses per al funcionament de l'escola de música durant l'any 2011, segons el model inclòs com a annex II.a) en la present ordre.
A3. Relació nominal del personal docent contractat per l'escola de música, segons el model inclòs com a annex II.b) en l'ordre esmentada. En cas de posteriors modificacions del contracte que afecten la jornada laboral o a la durada pactada inicialment, ha de ser aportada igualment la documentació acreditativa pertinent.
A4. Certificació de la secretaria de la corporació local o declaració responsable del representant de l'entitat privada en què es concrete el nombre d'hores lectives impartides pel director de l'escola de música, si és el cas, en relació amb el total d'hores contractades, així com la dedicació a altres tasques no lectives, bé a l'escola de música, bé en la corporació local o societat musical titular de l'escola.
A5. Fotocòpies compulsades de la titulació del personal docent contractat de l'escola de música.
A6. Fotocòpies compulsades dels certificats dels cursos de formació musical, homologats i reconeguts per la Conselleria d'Educació, organitzats per la Federació de Societats Musicals de la Comunitat o qualsevol altre organisme públic amb la diligència de reconeixement de l'acció formativa per part de la Direcció General d'Ordenació i Centres Docents. No precisaran d'aquesta diligència els cursos impartits pels CEFIRE.
A7. Fitxa de manteniment de tercers, segons el model que s'inclou en la present ordre. Aquest annex haurà d'anar acompanyat de l'escrit, segellat i signat per l'entitat bancària, on figura el compte i el titular.
B) Documentació addicional que han de presentar només les escoles de música dependents de corporacions locals:
B8. En el cas que la gestió de l'escola de música es realitze a través d'organismes autònoms, empreses públiques o altres ens de dret públic dependents de l'entitat local, hauran d'aportar certificació de la secretaria de la corporació local on s'acredite la titularitat de l'entitat local respecte d'aquells.
C) Documentació addicional que han de presentar únicament les escoles de música dependents d'entitats privades sense ànim de lucre:
C9. Documentació acreditativa de la capacitat del signatari de la sol·licitud per a representar a l'entitat (document públic o, almenys, certificació de l'acord adoptat per l'òrgan de govern que corresponga, en què es faculte el representant per a subscriure la petició).
C10. Certificat acreditatiu de la inscripció en el Registre d'associacions o de Fundacions, expedit per l'organisme oficial corresponent. En el cas d'entitats d'un altre tipus, fotocòpia compulsada dels estatuts o documentació que n'acredite la condició d'entitat sense ànim de lucre.
C11. Acreditació que el sol·licitant es troba al corrent en el compliment de les obligacions tributàries i enfront de la Seguretat Social. A aquest respecte, i de conformitat amb el que disposa l'article 5 del Decret 165/2010, de 8 d'octubre, del Consell, en el model de sol·licitud (apartat F) es farà constar l'autorització perquè l'òrgan instructor obtinga de forma directa, a través de certificats electrònics, l'acreditació del compliment de les obligacions tributàries i enfront de la Seguretat Social, de conformitat amb l'article 22.4 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.
Si no dóna aquesta autorització, el sol·licitant haurà d'aportar les certificacions següents:
- Certificació positiva de l'Agència Estatal d'Administració Tributària, que acredite que el sol·licitant es troba al corrent de les seues obligacions.
- Certificació de la Tresoreria General de la Seguretat Social, acreditativa que el sol·licitant es troba al corrent en el compliment de les seues obligacions amb la Seguretat Social.
- Certificació de les direccions territorials de la Conselleria d'Economia, Hisenda i Ocupació, acreditativa que el sol·licitant no té deutes de naturalesa tributària amb la Generalitat.
C12. Fotocòpia compulsada del TC2 de l'últim mes que corresponga cotitzar a la Seguretat Social en el moment de presentar aquesta sol·licitud d'ajuda o, si no n'hi ha, els models d'alta en la Seguretat Social (laborals) i/o sol·licitud d'alta en el Règim Especial de Treballadors autònoms (autònoms), en els quals conste el personal docent contractat de l'escola de música. En cas d'incidències derivades de les modificacions contractuals abans referides, ha de ser aportada igualment la documentació acreditativa pertinent.
5. Esmena: en compliment de l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si després de la recepció de la instància i la documentació adjunta s'observara que falten documents o dades essencials per a la resolució de l'expedient, les direccions territorials de la Conselleria de Governació els reclamarà, per correu certificat i amb justificant de recepció, a la corporació local o entitat privada sol·licitant i els concedirà un termini de 10 dies perquè puga esmenar la falta o adjuntar els documents preceptius, amb indicació que si així no ho fan se'ls tindrà per desistits de la seua petició.
Quarta. Informe
Una vegada complets els expedients, s'emetrà un informe, sobre els punts següents: comprovació de les dades aportades per la institució sol·licitant en la instància respecte a la realitat de l'escola de música, fonamentalment en les matèries següents:
a) Oferta educativa de l'escola de música: nombre d'especialitats instrumentals impartides, existència de nivell d'iniciació per a xiquets, etc.
b) Titulació del personal docent contractat i especialitats instrumentals impartides pel personal esmentat.
c) Dedicació lectiva del director de l'escola de música, si és el cas.
d) Àmbit territorial d'atenció de l'escola de música, considerant un possible àmbit d'actuació supramunicipal.
e) Compliment dels requisits de la convocatòria per part de l'entitat sol·licitant.
Cinquena. Comissió avaluadora
1. L'examen i valoració dels expedients presentats i dels informes emesos, així com la consegüent proposta de concessió i denegació de les ajudes, correspondran a la comissió avaluadora, i que estarà composta per:
Presidenta:
La sotssecretària de la Conselleria de Governació, o persona que delegue.
Vicepresidenta:
La secretària general administrativa de la Conselleria de Governació, o persona que delegue.
Vocals:
a) Un vocal amb el seu respectiu/a suplent nomenat/a per la presidenta de la Comissió Avaluadora, a proposta i en representació de la Federació de Societats Musicals de la Comunitat Valenciana.
b) El director territorial de la Conselleria de Governació a València.
c) El director territorial de la Conselleria de Governació a Castelló.
d) El director territorial de la Conselleria de Governació a Alacant.
Secretari: Un/a funcionari/ària, qui farà les funcions de secretari de la comissió, amb veu però sense vot.
2. En el no previst en el punt anterior, la comissió ajustarà el seu funcionament al que s'estableix en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sobre òrgans col·legiats.
Sisena. Criteris de valoració
1. La comissió avaluadora efectuarà la valoració dels expedients presentats i l'assignació de l'import de les ajudes previstes en aquesta ordre, tenint en compte les bases de la convocatòria i els criteris següents:
1.1. S'assignarà inicialment a tots els expedients admesos un mòdul fix de 1.000 euros.
1.2. Així mateix, s'assignarà inicialment un altre mòdul a aquelles escoles de música que tinguen un àmbit d'actuació supramunicipal, entenent per tal aquell en què el personal docent es desplaça a diverses localitats de la comarca per a impartir els ensenyaments de música als alumnes de les dites poblacions. Aquest mòdul serà de 1.000 euros per cada localitat atesa, sempre que en cada una d'aquestes s'impartisca un mínim de 5 hores setmanals.
1.3. La dotació pressupostària que resulte després de l'aplicació dels mòduls anteriors es distribuirà de la forma següent i atenent als criteris establits a continuació:
A. El 80% de la dotació pressupostària resultant, segons el nombre d'hores de contractació de personal docent de l'escola de música que dispose del grau de titulació adequat, com a mínim del títol de professor del pla del 1966 o del títol professional d'ensenyament LOGSE, tal com estableix l'article 20 de la Llei 2/1998, de 12 de maig, Valenciana de la Música. Únicament s'exceptuarà del requisit de disposar del grau de titulació indicat, el professorat que impartisca especialitats instrumentals per a les quals no existisca titulació acadèmica oficial reglada. En aquests casos, haurà d'aportar-se acreditació d'experiència professional, expedida per la Direcció General d'Ordenació i Centres Docents, així com el professorat que impartisca ensenyaments d'iniciació i sensibilització musical. En aquests casos podrà ser acceptada la titulació de mestre o diplomat en Professorat de EGB en l'especialitat d'Educació Musical.
A l'efecte de determinar la puntuació per a l'apartat adés esmentat, s'aplicaran uns coeficients de ponderació per hora segons els trams següents:
- Fins a la 25a hora contractada 2,00 punts
- Les addicionals fins a la 50a hora contractada 1,75 punts
- Les addicionals fins a la 100a hora contractada 1,50 punts
- Les addicionals fins a la 200a hora contractada 1,25 punts
- Les addicionals a partir de la 200a hora contractada 1,00 punt
Per a determinar les hores de contractació, es tindrà en compte l'inici i finalització de la contractació i la seua adequació al període lectiu del curs 2010-2011 (octubre de 2010 a juny del 2011).
No serà baremable ni matèria de subvenció les hores de contractació del personal docent que impartisca ensenyaments de dansa, o d'aquell que no reunisca els requisits de titulació assenyalats en aquest mateix apartat.
Pel que fa al director de l'escola de música, només es considerarà baremable en aquest apartat:
a) Les hores lectives que impartisca a l'escola de música, segons allò que s'ha acreditat per la Inspecció Educativa.
b) En relació a les tasques no pròpiament lectives en el si de l'escola de música, es computarà com a màxim un 10% del total d'hores de contractació acreditades per l'escola de música amb un màxim de 5 hores setmanals.
No serà baremable ni matèria de subvenció l'exercici per part del director de l'escola de música d'altres activitats o serveis diferents dels propis d'ensenyament i direcció de l'escola, encara que depengueren de la corporació local o de l'entitat privada titular de l'escola de música.
Tampoc no serà baremable en aquest apartat l'exercici de funcions d'altres òrgans unipersonals i de coordinació pedagògica que poguera tenir establits l'escola de música.
B. El 20% restant, d'acord amb els criteris i procediments següents:
a) Nombre d'especialitats instrumentals corresponents als graus elemental i professional impartides per l'escola de música (fins a 3 punts). La puntuació esmentada es distribuirà aplicant la fórmula següent:
P1= (nombre d'especialitats impartides/total especialitats graus elemental i professional) x 3
b) Nombre d'especialitats instrumentals impartides a l'escola de música per personal docent contractat amb la titulació acadèmica i especialitat adequada, en relació amb el total d'especialitats impartides per l'escola (fins a 4,5 punts). La puntuació esmentada es distribuirà aplicant la fórmula següent:
P2= (nombre d'especialitats amb els requisits esmentats/total especialitats impartides) x 4,5
c) Existència d'un primer nivell o nivell d'iniciació (jardí musical) en l'oferta formativa de l'escola de música, destinat a xiquets compresos entre els 4 a 8 anys (1,5 punts).
d) Per cada membre del personal docent contractat que acredite haver realitzat un o més cursos de formació musical, homologats i reconeguts per la Conselleria d'Educació i s'hagen organitzat per la Federació de Societats Musicals de la Comunitat Valenciana (FSMCV) o qualsevol altre organisme públic, s'assignaran 0,10 punts, fins a un màxim de 2 punts.
e) Presència en el conjunt instrumental de les especialitats de corda i piano i inclusió en l'oferta pedagògica de la dolçaina (fins a 1,5 punts). En el dit apartat s'assignaran 0,25 punts per cada especialitat impartida de les següents: piano, contrabaix, viola o viola de gamba, violí, violoncel i dolçaina.
f) Existència en l'oferta formativa de l'escola de música, d'una banda juvenil o banda de l'escola. L'existència d'aquesta banda haurà de ser acreditada per la FSMCV (1,5 punts).
2. Cap entitat beneficiària no podrà rebre per la convocatòria, en concepte de subvenció per a l'escola de música per a l'exercici 2011, una quantitat superior a la menor de les següents:
a) L'ajuda sol·licitada per l'entitat.
b) El 75% de la diferència entre el total de despeses que tinga previst efectuar l'entitat i el total d'ingressos que tinga previst liquidar per al manteniment de l'escola de música durant tot l'exercici.
c) L'import de les despeses previstes per l'entitat per a la contractació de personal docent de l'escola de música per a aquest exercici, incrementat en un 10%.
Quan la subvenció resulte superior a la menor de les tres quantitats esmentades en l'apartat anterior, se li assignarà directament aquesta última al sol·licitant en qui concórrega la circumstància descrita.
La quantitat sobrant es distribuirà aplicant el criteri de valoració assenyalat en l'apartat 1.3.A d'aquesta base, entre els sol·licitants que encara no hagueren aconseguit aquells límits i així successivament, fins que no quede cap quantitat per repartir.
Setena. Resolució de la convocatòria
La comissió avaluadora, elevarà proposta de concessió al conseller de Governació qui resoldrà l'adjudicació de les subvencions convocades i en disposarà la publicació en el termini màxim de sis mesos comptats a partir de l'endemà de fer públics, mitjançant ordre de la Conselleria de Governació, la línia pressupostària i l'import global màxim destinat a la concessió d'aquestes ajudes en el Diari Oficial de la Comunitat Valenciana. En el cas que la convocatòria no siga resolta en el termini previst anteriorment, s'entendran desestimades totes les sol·licituds.
En tot cas, la denegació de la subvenció ha de ser motivada i les raons, hauran de fer-se constar en la resolució d'adjudicació.
L'esmentada resolució serà publicada en el Diari Oficial de la Comunitat Valenciana de conformitat amb l'article 18 de la Llei 38/2003, de 17 de novembre, General de Subvencions.
Vuitena. Obligacions dels beneficiaris
1. Els beneficiaris que obtinguen aquestes ajudes vénen obligats a:
a) Mantenir, com a mínim, el volum de contractació de personal docent que haja sigut considerat per a la concessió de la subvenció, així com el funcionament de l'escola de música, durant els períodes lectius d'aquest exercici.
b) Iniciar l'activitat i la consegüent contractació de personal docent, abans del dia 3 de novembre de l'any 2010.
c) Incloure, en la publicitat de l'escola de música, el fet d'estar subvencionat per la Conselleria de Governació.
2. Són també obligacions dels beneficiaris d'aquestes ajudes, les que amb caràcter general s'estableixen en l'article 14 de la Llei General de Subvencions.
3. L'incompliment de qualsevol dels requisits i obligacions estipulats en la present convocatòria, així com la infracció provada d'alguns dels seus extrems, anul·larà la concessió de la subvenció i n'obligarà al reintegrament en els supòsits previstos en l'article 37 de la Llei General de Subvencions.
Novena. Justificació i pagament d'aquestes ajudes
1. La justificació es realitzarà en la forma establida a continuació:
A) Corporacions locals
La justificació de la subvenció concedida es realitzarà mitjançant la presentació d'un certificat de la secretaria o intervenció de l'entitat local en què conste:
- Una relació detallada i comprensiva de la totalitat dels ingressos, despeses i obligacions generats pel funcionament de l'escola de música imputables a l'exercici 2011.
- L'existència de consignació pressupostària per a poder sufragar aquestes despeses.
- El fet del dipòsit i custòdia dels justificants originals en la intervenció i tresoreria de la corporació local, a disposició de les comprovacions i requeriments que siguen necessaris per part dels òrgans gestors de la Conselleria de Governació.
- El 90% com a mínim de la subvenció concedida ha de ser justificada amb despeses de contractació de personal docent i càrregues socials.
- Si és el cas, el 10% com a màxim de la subvenció concedida podrà justificar-se amb despeses de personal no docent i/o altres despeses corrents.
En tot cas, no es podrà abonar una quantia superior a la diferència entre el total d'ingressos que tinga previst liquidar l'entitat i el total de despeses que haja justificat o que tinga previst efectuar per al manteniment de l'escola de música durant tot l'exercici.
B) Entitats sense ànim de lucre
La justificació de la subvenció concedida es realitzarà mitjançant l'aportació de la documentació de caràcter econòmic que justifique les despeses efectuades per l'escola de música en l'exercici 2011, segons l'especificació següent:
- El 90% com a mínim de la subvenció concedida ha de ser justificada amb despeses de contractació de personal docent i càrregues socials.
- Si és el cas, el 10% com a màxim de la subvenció concedida podrà justificar-se amb despeses de personal no docent i/o altres despeses corrents.
2. Tots els documents que s'aporten hauran de ser originals o fotocòpies compulsades.
3. La justificació de la subvenció en els termes descrits en l'apartat 1 podrà ser presentada fins al dia 31 d'octubre de l'any 2011.
4. La justificació de la subvenció ha de fer-se d'acord amb les instruccions i utilitzant els annexos que es contenen en la present ordre.
5. La falta de justificació és una infracció greu segons l'article 57 de la Llei 38/2003, General de Subvencions, de conformitat amb l'article 62, que serà sancionada amb multa pecuniària i la pèrdua, durant un termini de fins a 3 anys, de la possibilitat d'obtenir subvencions, ajudes públiques i avals de l'administració o altres ens públics. La multa esmentada serà independent de l'obligació de reintegrament de la subvenció, si tota o part d'aquesta s'haguera anticipat, de conformitat amb allò que s'ha preceptuat en l'article 59 de l'esmentada Llei General de Subvencions.
6. Les subvencions a què fa referència la present ordre se satisfaran de la manera següent, atenent a la titularitat de l'escola de música:
A) Corporacions locals
En virtut d'allò que s'ha previst per l'article 47 bis del Decret Legislatiu de 26 de juny de 1991, del Consell de la Generalitat, pel qual s'aprova el Text Refós de la Llei d'Hisenda Pública de la Generalitat (DOGV núm. 1588, de 17 de juliol), les ajudes econòmiques de la present convocatòria se satisfaran a les corporacions locals beneficiàries, d'acord amb el règim següent:
- Un 40% de la subvenció concedida, una vegada resolta la convocatòria.
- El 60% restant, quan el beneficiari justifique la totalitat de la subvenció en els termes establits en la base següent.
B) Entitats sense ànim de lucre
Les ajudes econòmiques de la present convocatòria se satisfaran a les entitats sense ànim de lucre beneficiàries, quan les entitats esmentades justifiquen la totalitat de la subvenció en els termes establits en aquesta ordre.
No obstant això, d'acord amb el que disposa l'apartat 2 de l'article 47 bis del Text Refós de la Llei d'Hisenda Pública de la Generalitat adés esmentada, les entitats sense ànim de lucre beneficiàries podran sol·licitar opcionalment la concessió d'un bestreta equivalent al 40% del total de la subvenció concedida, després de complir el següent:
Presentar, davant la Conselleria de Governació, aval bancari o, si no n'hi ha, d'una garantia real immobiliària suficient o pòlissa d'assegurances, tots ells per l'import de la quantitat anticipada. Aquestes garanties es dipositaran, segons els casos, d'acord amb l'Ordre de 14 de febrer de 1986, de la Conselleria d'Economia i Hisenda, sobre constitució i devolució de fiances, modificada per l'Ordre de 16 de desembre de 1996 (DOGV núm. 2922, de 4 de febrer de 1997).
L'aval bancari esmentat haurà de ser solidari i amb renúncia expressa al benefici d'excussió.
Desena. Causes i procediment de reintegrament
1. La Conselleria de Governació exigirà el reintegrament de les quantitats percebudes en els supòsits previstos en l'article 37 de la Llei General de Subvencions.
2. Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per part d'altres administracions o ens públics o privats, la suma total de la qual supere el cost de l'activitat subvencionable, donarà lloc a la modificació de la resolució de concessió.
3. El reintegrament ho haurà d'efectuar el beneficiari mitjançant transferència bancària o xec nominatiu a favor de la Generalitat.
4. El procediment de reintegrament de les quantitats indegudament percebudes s'iniciarà per la Conselleria de Governació, notificant a l'interessat, l'import de la subvenció que ha de ser reintegrat a la Generalitat, l'obligació que ha resultat incomplida pel centre i la motivació que justifica el reintegrament.
Aquest procediment haurà de garantir la preceptiva audiència a l'interessat, abans de l'elaboració de la resolució definitiva. Aquesta serà notificada igualment a l'interessat i tindrà naturalesa de liquidació definitiva, a l'efecte del còmput del cobrament del deute en període voluntari de recaptació.